
Miskolc idegenforgalmi fejlesztésének lehetőségei

Kulcsszavak: Miskolc; idegenforgalom; fejlesztés
A dolgozat célja annak vizsgálata, hogyan fejleszthető Miskolc turisztikai szerepe a térségben. A téma megválasztásánál nagyban közrejátszott, hogy miskolci lakos vagyok, és fontosnak tartom a város turisztikai lehetőségeinek hatékony kiaknázását. A dolgozat ismerteti Miskolc történelmét, látnivalóit, valamint idegenforgalmi helyzetét a régiós versenytársakéval szemben.
Két évvel ezelőtt is végeztem egy primer kutatást az ottani lakosok, illetve olyan személyek körében, akik már valamilyen szabadidős tevékenység céljából a városba utaztak. Azokat a tényezőket vizsgáltam, amelyeket a megkérdezett személyek erősségnek tartanak, valamint azokat, amelyek távol tartják a várostól az utazókat.
Bevezetésként a dolgozat rövid áttekintést nyújt Miskolc múltjáról, műemlékeiről, nevezetességeiről, hogy miről is híres a város. Ezután, összehasonlítja ezeket az értékeket országos és régiós szinten, helyzetelemzést végezve, hova tudja pozícionálni Miskolc jelenlegi helyzetét a konkurenciáéval szemben. Megvizsgálva a lehetséges gazdasági és társadalmi viszonyokat.
A következő rész egy SWOT-analízis keretein belül tér ki a fontosabb részletekre, ami majd választ ad arra, hogy a helyzetelemzésben feltárt eredmények valóban hitelesek. Ez egy részletes kivizsgálás arra vonatkozóan, hogy a város birtokában levő értékeket, hogyan tudja kamatoztatni, illetve a lehetőségeket milyen mértékben tudja kihasználni.
Az utolsó részben a két megkérdezés adatainak kielemzése következik, vizsgálva a változásokat, a fejlődést. Végezetül a felhasznált adatok alapján a konklúzió levonására kerül sor. A fejlesztési javaslatokban bemutatom, hogy hogyan lehetne Miskolcot a turisták számára kedvezőbb desztinációként feltüntetni, idegenforgalmi jelentőségét növelni.



